Odense Adresse-Contoirs Efterretninger, 1843-07-29
Fest-Toget til Fyens Himmelbjerg ved Munkeboe og til Klinten ved Kjerteminde Fjord, og som ved sit behagelige Udbytte i Fjor havde fremkaldt et almindeligt Ønske om en Gjentagelse i Aar, blev derfor betænkt, arrangeret og udført saaledes: Man valgte i Aar den smukkere Vei over Hoelev, Østergaards og Rosenlunds Skove til en Plaine under Ulriksholms Bøge, hvor Toget dejennerede. Festen, som forrige Gang knyttede sig til et Minde om den danske Plov og Fiske-Net, var i Aar givet en større Betydning, en Sang dertil arrangeret, og som under Harmonie-Musik af vor dygtige Hausen og under Salut, Flagning og Toaster blev afsjungen. Toget til Hest og til Vogns samledes atter paa Himmelbjerget, under Flag, Sang, Kanonsalut og med et Hurra for Landsfaderen, og efter at Man, mellem Havets 2de Arme, der favner Bjerget, havde nydt de rige Udsigter over Lande og Vande, og sendt en smuk Ballon til de høiere Regioner med en paahæftet Hilsen til fjernere Venner, gik Touren Bakke ned til Kjerteminde, hvor en Kaffee var arrangeret. DeddeUnder Salut og Flagning fra vore velvillige Venner i denne Odenses nærmeste Kjøbstad-Naboe, og i Forening med dem, gik Touren til Klinten, deels til Søes over Fjorden, med Musik og deels til Lands, medens endeel af Selskabet ankrede mellem de nære Forlande, under Klinten, med Musikken i deres Midte, for at fiske. Et aftalt Fest-Tog fra Nyborg med den udmærkede Jæger musik i Spidsen, mødte samtidig paa Klinten, paa hvis forskjellige Skov-Terrasser Man arrangerede sig, medens de 2 Musikcorps, fra Land og Hav, under Aftenens Schovexlede Hilsener. Efter at Man i mangfoldige Grupper fra Havbredden til Bjergtinden havde nydt sin Thee og Vesper, blev ved Havet og paa Klinte=Kammen antændt store Festblus under den tiltagende Skumring. En anden illumineret Ballon blev sendt til Skyerne. J de mange terrasserede Bosketter blev anbragt en stor Mængde transparente Lygter og couleurte Glas-Lamper; Dandse Pladsen blev omgivet af tændte Fakler, og saaledes, under en stierneklar Himmel, ved det speilklare Hav og det ildbelyste Grønne, gled Aftenen hen under Dands og fædrelandske Sange. Festen sluttede sig med et stort Fyrværkerie fra den høieste Tinde, en Salut og et Fanfare fra de 2de Musikcorps, og hvorefter de samlede Odense, Nyborg og Kjerteminde Venner skiltes ad med Erindringen om en glæderiig Dag i Naturens Skjød. Ved Jlluminationen og Fyrværkeriet havde en Mængde Tilskuere i Baade med Flag og Vimpel begivet sig paa Havet, og det gav et gjensidigt magisk Skue, fra Terrasserne at see disse gyngende Snekker paa det oplyste Vand, og fra Havet at see det bølgende Folk paa de lysflammende Terrasser, fordoblet ved Havets Speil. Det Hele var en Slags plastisk real Poesie, ikke i døde Bogstaver, eller i koldt Leer, men levende i en gladstemt myldrende Folkeskare, i Favnet af en riig Natur, det rolige Hav og den stjerneklare Himmel. Kun een lille Omstændighed virkede mindre heldigt paa denne praktiske Poesie, og som de Videlystne kunne læse sig til i det sidste Vers af Baggesens smukke Digt om Lydia og hvilket, hvis de ikke have Bogen ved Haanden, vi her ville gjengive, transponeret paa Festen saaledes: Men en Feil var dog ved Resten som det alt fordunkle vil Sang og Spil, kort hele Festen. blev desværre ikke til!!! Om imidlertid een af de følgende Dage vil stryge Verset, om de tilfældige Hindringer imod et saa interessant Sammenstød mellem 3 Nabobyer og de mellemliggende Landbeboere, maaskee vil bringe et større Antal og en forøget Nydelse i Festen; eller om de ovenskrevne Beregninger af vore Planer og Foranstaltninger skulle forblive en smuk Jmmagination uden Virkelighed, dette skulle vi virkelig ikke kunne sige, thi dette vide ikke vi, men kun Du, kjære Læser.